### Beslutning

Tilbagesendes Magistratsafdelingen for Teknik og Miljø med bemærkning, at byrådet i sit møde den 23. september 2020 har vedtaget Magistratens foranstående indstilling af 31. august 2020.

Som ramme for klimatilpasningen i [adresse] er udarbejdet strategien ”[adresse] med mere blåt”. Anvendelsen af 3 mio. kr. fra budgetforlig 2020 til klimatilpasning er afgørende for at etablere analysegrundlaget for klimatilpasning fremover, og udgør det første skridt til at implementere strategien.

### Resumé

Klimaforandringerne medfører øgede nedbørsmængder og hyppigere ekstremvandstande, som kan forårsage oversvømmelser af bygninger og infrastruktur, og påvirke vigtige samfundsfunktioner. Der er derfor et stort behov for at tilpasse sig til en fremtid med mere vand.

Ludvig Mortensen har store økonomiske konsekvenser for både det offentlige, virksomheder og private grundejere. Det kan derfor betale sig at investere i klimatilpasning.

Teknik og Miljø har udarbejdet strategien ”[adresse] med mere blåt” som ramme for en forebyggende klimatilpasningsindsats (bilag 1).

Visionen for klimatilpasningen er:

*I [adresse] vil vi samarbejde om at skabe tid og plads til vandet, så vi beskytter vores værdier samfundsøkonomisk optimalt, og samtidig skaber en attraktiv blå og grøn kommune.*

I budgetforlig 2020 afsatte Byrådet en anlægsbevilling til klimatilpasning i 2022-2023. Det indstilles, at 3 mio. kr. heraf anvendes til udarbejdelse af regnvandsdispositionsplaner som essentielt analysegrundlag for implementeringen af klimatilpasningsstrategien, da viden om vandets veje er nødvendig for at planlægge og investere klogt og langsigtet.

Den resterende anlægsbevilling til klimatilpasning og sikring af kritisk infrastruktur foreslås henvist til den strategiske dialog mellem [adresse] og Aarhus Vand A/S, forankret i det nyoprettede Line Lauritsen.

For at sikre realisering af klimatilpasningsstrategien har Teknik og Miljø desuden formuleret en række forslag til klimatilpasning til Byrådets 10-årig investeringsplan for 2024-2033 (se prioriteringsrammen i bilag 3).

### Indstilling

Det indstilles:

At 1) [adresse] klimatilpasningsstrategi ”[adresse] med mere blåt” vedtages som ramme for klimatilpasning

At 2) der gives en anlægsbevilling på 3 mio. kr. (3,1 mio. kr. i løbende priser) af de afsatte midler fra budgetforlig 2020 til udarbejdelse af regnvandsdispositionsplaner som grundlag for implementeringen af klimatilpasningsstrategien.

### Sagens forløb

26-08-2020 Borgmesterens Afdeling påtegning

Fremsendes til Magistraten.

Borgmesterens Afdeling bemærker, at det af Teknik og Miljøs indstilling fremgår, at halvdelen af det afsatte beløb til klimasikring af bebyggelse og grønne områder fra Budget 2020 foreslås udmøntet til eksterne undersøgelser, analyser og planlægning som grundlag for efterfølgende anlæg. Der er ikke sikret medfinansiering fra [adresse] til dette arbejde.

Borgmesterens Afdeling anbefaler, at Teknisk Udvalg drøfter den konkrete problemstilling, og hvordan de fremadrettede anlægsopgaver kan tilrettelægges, så de er bedst mulig i harmoni med Aarhus Vand A/S’ prioriteringer, og dermed naturligt kan medfinansieres af Aarhus Vand A/S.

Borgmesterens Afdeling har herudover ingen bemærkninger til indstillingen

 31-08-2020 Magistraten

Fremsendes til [adresse] med bemærkning, at Magistraten i mødet den 31. august 2020 anbefaler, at byrådet tiltræder Magistratsafdelingen for Teknik og Miljøs indstilling af 24. august 2020 i overensstemmelse med påtegning af 26. august 2020 fra Borgmesterens Afdeling

 09-09-2020 [adresse]
Sagens behandling blev udsat i byrådets møde den 9. september 2020.
 23-09-2020 Aarhus Byråd
Tilbagesendes Magistratsafdelingen for Teknik og Miljø med bemærkning, at byrådet i sit møde den 23. september 2020 har vedtaget Magistratens foranstående indstilling af 31. august 2020.